Gigantum Humeris
"Gigantum Humeris" on Tallinna Ülikooli kirjastuse väljaantav raamatusari, kirjastuse üks kolmest põhisarjast. Sari hõlmab mitmesuguste terviktekstide tõlkeid, samuti tõlkeantoloogiaid eri valdkondade võtmelistest teadustekstidest (rõhuga 20. ja 21. sajandil). Selle sarja raames avaldatakse koostöös Tallinna Ülikooli õppejõududega ja nende nõuandeid arvestades tekste, mis on aktuaalsed ja kergesti kasutatavad akadeemilises õppetöös. "Gigantum Humerise" sarja kolleegiumina toimib kirjastuse üldkolleegium. Sarja toimetuskolleegiumi esimees on 2009. aastast Marek Tamm. Sarjas ilmuvad ainult eelretsenseeritud tekstid. Sarja esimese köitena ilmus 2011. aastal ameerika koreograafi Anthony Shay (doktorikraad tantsuajaloos ja -teoorias) ülevaateteos "Tantsupoliitika". Sarja ühtse kujunduse maketi autor on disainibüroo Rakett. Valdkondlikku kuuluvust annab edasi värvilahendus, mis järgib ülikooli kodulehel kasutatavat värvide jaotust. Kui kirjastusele pakub oma käsikirja avaldamiseks sarja kolleegiumi liige, valitakse retsensendid ülejäänud kolleegiumi abil tema osavõtuta. Selline olukord tekkis 2013. aastal, kui kirjastus otsustas avaldada sarja ühe köitena Rein Raua loomingut. Kirjandusteadlane Juri Tõnjanov Soome spordimeditsiini teadlane Sakari Orava Taani biosemiootik Jesper Hoffmeyer Füüsik, nobelist Albert Einstein Teadusfilosoof Piret Kuusk, sarja Einsteini köite koostaja Ajaloolane Marek Tamm, sarja kahe köite koostaja Etnoloog Maarja Kaaristo, sarjas ilmunud kõrgkooliõpiku koostajaid ja toimetajaid Etoloog, nobelist Konrad Lorenz Filosoof John Dewey Egüptoloog Sergei Stadnikov